OzLabs/hebrew-wiki-articles huggingface dataset:
נומאה

נוּמֶאַה (בצרפתית: Nouméa) היא עיר הבירה של הקולקטיב המיוחד הצרפתי של קלדוניה החדשה. העיר נמצאת בחצי אי בחלקו הדרומי של האי גרנד טר, האי המרכזי בקלדוניה החדשה. העיר היא גם בירתו של מחוז הדרום בקלדוניה החדשה. העיר היא אחת המתועשות בדרום האוקיינוס השקט.

==היסטוריה==
ההתיישבות הראשונה בסביבה הייתה של סוחר בריטי ב-1851. להוטים להכריז על שליטה בעיר, הצרפתים הקימו את ההתיישבות בשם פורט-דה-פרנס ב-1854 ושמה שונה לנומאה ב-1866. תחילה שימשה העיר כמושבת עונשין ובהמשך כמרכז לניצול הניקל והזהב שנחצבו בקרבת מקום.

במהלך מלחמת העולם השנייה שימשה נומאה כמפקדת צבא ארצות הברית בדרום האוקיינוס השקט.

==כלכלה==
נומאה נחשבת לעיר המערבית ביותר מבין הערים שבאיי האוקיינוס השקט.

למרות שבעיר יש יותר ימי שמש מרוב איי האוקיינוס השקט, וכמה חופים לא רחוק ממרכז העיר, נומאה אינה יעד תיירות מרכזי. הדבר נובע בין היתר מיוקר המחיה הגבוה והמחסור בשירותי טיסות זולים מיעדים מרכזיים באזור.

==גאוגרפיה==
נומאה נמצאת בחצי אי הררי בקצה הדרומי של האי גרנד טר, שנמצא בדרום-מערב האוקיינוס השקט

===אקלים===
נומאה נמצאת באזור של אקלים טרופי, עם קיץ חם וחורף חמים.

==תחבורה==
נמל התעופה נומאה מז'נטה, הנמצא בתוך העיר, משרת בעיקר טיסות פנים. נמל התעופה הבינלאומי לה טונטוטה ממוקם כ-50 ק"מ מהעיר.

מסילת הרכבת היחידה שהייתה קיימת בקלדוניה החדשה, בין נומאה לעיר פָּאִיטָה, נסגרה ב-1940.

==חינוך==
בעיר ממוקמת אוניברסיטת קלדוניה החדשה. תחילה הייתה האוניברסיטה אחד משני המרכזים, ביחד עם אחד בפולינזיה הצרפתית, של האוניברסיטה הצרפתית באוקיינוס השקט שהוקמה ב-1987. אולם ב-1997 הוחלט לפצל את שני המרכזים וכך נוצרו אוניברסיטת קלדוניה החדשה ואוניברסיטת פולינזיה הצרפתית.

==ערים תאומות==
* 
* 

==קישורים חיצוניים==

* 
* 

==הערות שוליים==

קטגוריה:קלדוניה החדשה
קטגוריה:אוקיאניה: ערי בירה
קטגוריה:אוקיאניה: ערי נמל
קטגוריה:יישובים שהוקמו ב-1851
יוליה שוויגר

יוליה שוויגר (נולדה ב-20 באוקטובר 1994) היא שחמטאית ישראלית בדרגת אמן בינלאומי. אלופת ישראל בשנים 2018, 2021 ו-2022, ושחקנית נבחרת הנשים של ישראל.

==ביוגרפיה==
יוליה שוויגר נולדה בוויניצה, שבאוקראינה. היא החלה להתחרות בשחמט בגיל חמש, ובגיל 14 עלתה לישראל במסגרת תוכנית נעל"ה. תחילה התגוררה בקיבוץ שובל ובשנת 2010 סיימה את לימודי התיכון במבואות הנגב. שוויגר שיחקה במסגרת מועדון באר שבע בליגה הלאומית ומאמנה היה רב-אמן מרק צייטלין.

בשנת 2013 התגייסה לצה"ל ושירתה בחיל האוויר כספורטאית מצטיינת. באותה שנה הייתה האישה היחידה שהשתתפה בגמר אליפות ישראל הפתוחה.

נכון ל-2021, שווייגר היא סטודנטית לתואר ראשון בהנדסה כימית במכללת סמי שמעון ומתגוררת בבאר שבע.

==קבלת דרגות בינלאומיות==
* אמן פיד"ה - 2008
* אמן בינלאומי לנשים - 2013
* רב-אמן לנשים - 2017
* אמן בינלאומי - 2017 (הדרגה הכללית, הנחשבת יוקרתית יותר מרב-אמן לנשים).

==הישגים בולטים==

== תחרויות בהן השתתפה ==
* המכביה ה-19 ב-2013
* אליפות ישראל בשחמט 2013
* אליפות ישראל בשחמט 2018

==השתתפות באולימפיאדות השחמט==

שוויגר ייצגה את ישראל, במסגרת נבחרת הנשים, בארבע אולימפיאדות שחמט.

{|width="60%" border="1" cellspacing="0" cellpadding="1"
|- bgcolor="#ccfccf" align="center"
| שנה|| לוח || מד כושר|| נקודות|| תוצאות|| %|| מקום
|-
|| 2012||5 || 2202 ||6 מ-9||5+ 2= 2-|| 66.7% || 29 קבוצתי, 4 אישי
|-
|| 2014||2 || 2275 ||8.5 מ-11||7+ 3= 1-|| 77.3% || 22 קבוצתי, 17 אישי
|-
|| 2016||1 || 2408 ||6 מ-11|| 4+ 4= 3- || 55% || 9 קבוצתי
|-
|| 2018||1 || 2375 ||6 מ-10|| 3+ 6= 1- || 60% || 34 קבוצתי
|}
==ראו גם==

==קישורים חיצוניים==

* [http://www.olimpbase.org/playersw/6g8kyyqg.html שוויגר], באתר אולמיפבייס 
* 
* 

== הערות שוליים ==

קטגוריה:נציגות ישראל באולימפיאדת השחמט
קטגוריה:אמנים בין-לאומיים ישראלים
קטגוריה:עולות בשנות ה-2000
קטגוריה:אלופות ישראל בשחמט
קטגוריה:ישראליות ילידות אוקראינה
קטגוריה:ישראלים ילידי אוקראינה
קטגוריה:ערכים שנערכו במסגרת מיזם ויקי נשים
קטגוריה:באר שבע: אישים
קטגוריה:עולים בשנות ה-2000
קטגוריה:אלופי ישראל בשחמט
קטגוריה:חברי נבחרת ישראל בשחמט
קטגוריה:בוגרי תיכון מבואות הנגב
קטגוריה:ישראליות שנולדו ב-1994
קטגוריה:ישראלים שנולדו ב-1994
Enola Gay (שיר)

Enola Gay (בעברית: אנולה גיי) הוא שיר אנטי-מלחמתי של להקת OMD (Orchestral Manoeuvres in the Dark) שיצא לאור ב-1980. השיר זכה לתואר זהב בבריטניה ואיטליה.

== הפקה ==
השיר, שנכתב על ידי חבר הלהקה, אנדי מק'קלסקי, מתייחס להפצצה האטומית על הירושימה ב-6 באוגוסט 1945, ובאופן ישיר לשלושה מרכיבים במתקפה: שמו של מפציץ הבואינג B-29 סופרפורטרס שהטיל את הפצצה, "אנולה גיי" (שנקרא על שם אנולה גיי טיבטס, אמו של הטייס קולונל פול טיבטס), הפצצה האטומית שכונתה "ילד קטן" ו-"8:15", שעת הטלת הפצצה על הירושימה. השיר יצא כסינגל היחיד מאלבומה של הלהקה משנת 1980, "Organisation". כבשירים אחרים של ההרכב לא כולל השיר פזמון מילולי אלא מנגינה בלבד. סימני זיהויו הבולטים הם נגינת הסינתיסייזר ומילותיו השנויות במחלוקת.

מאזינים רבים לא זיהו את האזכור להתקפה על הירושימה, וסברו בטעות כי מדובר בהודאה סמויה של ההרכב בנטיות המיניות של חבריו. אף על פי כן זכה השיר להצלחה רבה, עת מכר למעלה מחמישה מיליון עותקים ברחבי העולם ודורג בפסגת מצעדי המוזיקה בצרפת, איטליה ופורטוגל. בבריטניה דורג השיר בתחילה רק במקום ה-35 במצעד הסינגלים הבריטי, אך בחלוף שלושה שבועות דורג במקום ה-8, ובכך היה ללהיטה הראשון של הלהקה בעשירייה הפותחת של המצעד.

ברבות השנים זכה השיר למספר גרסאות כיסוי ורמיקסים, בין היתר של דייוויד גטה, יואכים גראד וסאש!. כמו כן, הופיע השיר בסרט ואלס עם באשיר.

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!צרפת (SNEP)
|–
|700,000<ref></ref>
|-
!איטליה (FIMI)
|זהב
|300,000<ref></ref>
|-
!הממלכה המאוחדת (BPI)
|זהב
|400,000
|}

== קישורים חיצוניים ==

==הערות שוליים==

קטגוריה:שירי 1980
קטגוריה:שירים באנגלית
קטגוריה:אי-אלימות באמנות
קטגוריה:שירים נגד מלחמה
קטגוריה:שירים על מלחמה גרעינית ונשק
קטגוריה:שירי גל חדש
קטגוריה:שירי סינת'-פופ
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בספרד
עוגת שכבות

צבא קוריאה הדרומית וחייל מהצי השביעי של ארצות הברית פורסים עוגת שכבות]]
עוגת שכבות היא עוגה המורכבת מיריעות של עוגה הערומות זו על גבי זו, וביניהם זיגוג או סוג אחר של מילוי כגון ריבה. מתכונים רבים של עוגות ניתן לשנות להכנת עוגת שכבות; לרוב הופכים עוגות ספוג וחמאה לעוגת שכבות. לעיתים העוגה מכוסה בציפוי כלשהו ולעיתים לא מצפים את דפנות העוגה וכך ניתן לראות את המילוי ואת מספר השכבות עוד לפני הפריסה.

==היסטוריה==
באמצע המאה ה-19, ספר הבישול של המחברת האמריקאית מריה פרלואה, שפורסם בבוסטון בשנת 1872, הכיל את אחד ממתכוני עוגות השכבה הראשונה. מתכון לפני כן נוסף לעוגת שכבות פורסם ב"ספר הבישול האוניברסלי החדש של קאסל" בלונדון בשנת 1894.

==סוגים==
בין העוגות הפופולריות שהן עוגות שכבות ניתן למנות את עוגת השוקולד הגרמנית ועוגת היער השחור. עוגת חתונה היא לרוב עוגת שכבות מצופה.

== צורות מסורתיות ==
צורה ישנה יותר של עוגת השכבות נפוצה במזרח ובדרום אירופה. באוקראינה וברוסיה, אנשים עדיין אופים עוגות אלו בצורה המסורתית והישנה. בלילת העוגה נאפית במחבת בשכבות דקות, כל אחת בעובי של כסנטימטר. שכבות אלו מצופות לאחר מכן בשכבה דקה של קצפת או ריבה ונערמות עד לגובה של 7 או 8 שכבות. ערימה זו, שהיא בגובה של עוגת שכבות מערבית, מצופה על מנת שלא יהיה אפשר לראות את המבנה שלה.

== השוואה לעוגות אחרות ==

עוגת שכבות תמיד מוגשת לאנשים רבים, ולכן היא גדולה יותר מקאפקייק, פטיפור או מנות אחרות שמיועדות לאדם יחיד. עוגת שכבות נפוצות שנאפית בתבניות עוגה עגולות בקוטר של כ-22 ס"מ, מספיקה לכ-16 סועדים.<ref></ref>

בניגוד לעוגת רולדה או עוגה וייטנאמית, עוגת שכבות מורכבת ממספר שכבות שונות של עוגה. עוגה שטוחה יותר, ניתן להפוך לעוגת שכבות אם חותכים אותה לחלקים ומחברים אותם מחדש בעזרת מילוי או ציפוי.<ref></ref>

==ראו גם==
* עוגת צפרדע

==קישורים חיצוניים==

==הערות שוליים==

שכבות
דורותי דנדרידג'

דורותי דנדרידג'
דורותי ג'ין דנדרידג (באנגלית: Dorothy Jean Dandridge; 18 ביוני 1922 - 8 בספטמבר 1965) הייתה שחקנית קולנוע וזמרת אמריקאית. דנדרידג' היא השחקנית האפרו אמריקאית הראשונה בהיסטוריה שהייתה מועמדת לפרס אוסקר לשחקנית הטובה ביותר בשנת 1954 על הופעתה בסרט "כרמן ג'ונס".

== ביוגרפיה ==
דנדרידג' נולדה בקליבלנד אוהיו, הייתה בתם של השחקנית רובי דנדרידג' ושל איש הדת סיריל דנדרידג'. הורייה נפרדו זמן קצר לאחר שנולדה. דנדרידג' ואחותה ויויאן גדלו עם אמן, והשלושה הקימו את צוות הבידור "האחיות דנדרידג'".

דנדרידג' החלה את דרכה כשחקנית בשנות ה-30 של המאה ה-20 והשתתפה במספר הפקות במסגרת סדרת הסרטים הקומיים של "הכנופיה שלנו". בשנות ה-40 רקדה ושרה בסרט "Sun Valley Serenade" ושיחקה בסרטים "הליידי מלואיזיאנה" ו"שינוי לב". דנדרידג' התגלתה לראשונה בתפקיד ראשי בשנת 1953 בהפקה האפרו-אמריקאית הצנועה "Bright Road". הסרט לא זכה להצלחה מרובה, אך חשף לראשונה את דנדרידג' לקהל הרחב.

בשנת 1954 הייתה דנדרידג' לשחקנית הראשונה ממוצא אפרו-אמריקאי אשר מועמדת לפרס אוסקר לשחקנית הטובה ביותר על הופעתה בתפקיד מקפלת המצנחים כרמן ג'ונס בדרמה המוזיקלית של אוטו פרמינגר "כרמן ג'ונס".

לאחר מכן שיחקה בדרמה של רוברט רוסן - "אי בשמש" בתור פקידת הקבלה מרגו סיטון. דנדרידג' שיתפה פעולה עם פרמינגר גם לקראת בסוף שנות ה-50 בדרמה המוזיקלית הקלאסית "פורגי ובס" בתפקיד בס המכורה לסמים עליו הייתה מועמדת לפרס גלובוס זהב שני. בסרט היא שיחקה לצידו של סידני פואטייה.

דנדרידג' הייתה נשואה במשך תשע שנים לרקדן הרולד ניקולס, ממנו הביאה לעולם את בנה היחיד שנולד עם פגיעה מוחית. בעלה השני היה ג'ק דניסון, ממנו התגרשה אחרי 3 שנים. לאחר גירושיה השניים התמכרה דנדרידג' לאלכוהול וסבלה מדיכאון קשה עקב מצבה הכלכלי שהלך והדרדר. 

דנדרידג' נמצאה מתה ב-18 בפברואר 1965 על ידי המנהל שלה ארל מיילס. בניתוח שלאחר המוות נמצא שדנדרידג' מתה ממנת יתר כתוצאה משימוש בתרופות נוגדות דיכאון. בת 42 הייתה במותה. גופתה של דנדרידג' נשרפה ואפרה הוטמן ב"פארק הזיכרון פורסט לאן" שבעיר גלנדייל, קליפורניה.

על פועלה כשחקנית זכתה לכוכב בשדרת הכוכבים של הוליווד.

בשנת 2002 זכתה השחקנית האלי ברי בפרס האוסקר על הסרט "מונסטר בול" והייתה לשחקנית האפרו-אמריקאית הראשונה שזוכה באוסקר כשחקנית ראשית. ברי הנרגשת הקדישה את הפרס לדורותי דנדרידג'.

==קישורים חיצוניים==

* 
* 

קטגוריה:זמרות אמריקאיות
קטגוריה:זמרים אמריקאים
קטגוריה:אישים שהונצחו בשדרת הכוכבים של הוליווד: קולנוע
קטגוריה:שחקניות קולנוע וטלוויזיה אפרו-אמריקאיות
קטגוריה:אמריקאיות שנולדו ב-1922
קטגוריה:אמריקאים שנולדו ב-1922
קטגוריה:אמריקאיות שנפטרו ב-1965
קטגוריה:אמריקאים שנפטרו ב-1965
קטגוריה:אמני דקה רקורדס
בנא

בנא הוא סרט קולנוע ישראלי בבימויו של ניב קליינר. הצגת הבכורה של הסרט התקיימה בפסטיבל הסרטים הבינלאומי בטורונטו, בספטמבר 2009. הצגת הבכורה שלו בישראל הייתה במסגרת פסטיבל הסרטים הבינלאומי חיפה מספר 25, באוקטובר 2009. "בנא" השתתף גם בפסטיבל הקולנוע הבינלאומי בקרלובי וארי, צ'כיה, ביוני 2010, במסגרת "Another View" המציגה סרטים בעלי אלמנטים צורניים או תוכניים ניסיוניים.

==תקציר העלילה==
עמוס (שמואל וילוז'ני) הוא אלמן שמגדל לבדו בדירה קטנה את בנו המפגר יוריק (מיכאל מושונוב), שהוא גאון מוזיקלי. עמוס מפחד לשלוח את בנו למוסד סגור, בו מתעללים בו ויוריק גדל לבד, ללא חברים. עיסוקו של עמוס הוא פינוי בכפייה של אנשים לבתי חולים לחולי נפש. יום אחד עמוס מנסה לפנות מביתו אדם שמנסה להצית עצמו, בביתו של האיש הוא פוגש את בנא (רייצ'ל סנטילאן), עובדת זרה תאילנדית, ומציע לה להתאכסן בביתו. בין עמוס, יוריק ובנא מתרחשת מערכת יחסים שתחילתה בידידות שהולכת ומתהדקת בין בנא לאב ובנו. עמוס מנסה לסייע לבנא לאתר את בעלה פייסאן (ריוג'י שירקוובה), בתחילה במטע בננות בגליל ובהמשך בבית הסוהר, שם הוא מוצא אותו. יוריק מאוהב בבנא ויום אחד כשעמוס בעבודה הוא אונס אותה. כשעמוס מגלה זאת הוא כועס מאוד על יוריק וכולא אותו בחדרו.

==השחקנים==

{| class="wikitable"
|-
! שחקנ/ית !! דמות
|-
| עמוס || שמואל וילוז'ני
|-
| יוריק || מיכאל מושונוב
|-
| בנא || רייצ'ל סנטילאן
|-
| רמי || גיא סלמן
|-
| אייזנשטיין || אייל נחמיאס
|-
| אישה בחוף הים || דפנה ארמוני
|-
| נער בחוף הים || ניב קליינר
|-
| אישה בטלוויזיה || שוש זלמנוביץ
|-
| גבעתי || אריה צ'רנר
|-
| איש עירום || תום שנאן
|-
| פייסאן || ריוג'י שירקוובה
|-
| שומר בכלא || שלמה בן משה
|-
| טלי || שרון טל
|}

==קרדיטים נוספים==
* עיצוב אמנותי - לי לוי
* ליהוק - עמית ברלוביץ
* עיצוב תלבושות - אורי גלעדי
* איפור - דנה גוראה

==קישורים חיצוניים==

* [https://jfc.org.il/movie/29444-2/ הסרט המלא לצפייה בתשלום] ב[https://jfc.org.il/ אתר ארכיון ישראלי לסרטים - סינמטק ירושלים]

* [https://web.archive.org/web/20131029225402/http://vod.walla.co.il/movie/2667154/bena הסרט המלא לצפייה ישירה], באתר וואלה! VOD
* [http://nrg.seret.co.il/nrg/s_movies.asp?mid=3147 על הסרט], באתר nrg
* [http://www.transfax.co.il/?CategoryID=238 הסרט בנא], באתר חברת טרנספקס
* 
* דני סגל, [http://bidur.nana10.co.il/Article/?ArticleID=749030 פרו בנא], באתר נענע10, 4 באוקטובר 2010
* 
* 

קטגוריה:סרטי 2010
קטגוריה:סרטי דרמה ישראליים
קטגוריה:סרטים ישראליים משנת 2010
אב אייוורקס

אַבּ אַיְוֵרְקְס (באנגלית: Ub Iwerks; 24 במרץ 1901 – 7 ביולי 1971) היה אנימטור אמריקאי, יוצר הדמות של מיקי מאוס יחד עם וולט דיסני.

== ביוגרפיה ==
אייוורקס נולד בשנת 1901 בעיירה קנזס סיטי. אביו היה מהגר מגרמניה. בשנת 1919 פגש בפעם הראשונה את וולט דיסני, ולאחר מספר חודשים הקים דיסני את האולפן הראשון שלו, ואייוורקס הצטרף אליו תוך זמן קצר. לדיסני היה המימון ולאייוורקס היו הכישורים האמנותיים, אבל דרכיהם נפרדו בשנת 1930 בעקבות חילוקי דעות ביניהם. בשנה זו הוא פתח את הסטודיו הראשון שלו, אשר נסגר ב-1936, ובשנת 1940 החל לעבוד עבור חברת הסרטים "סרטי קולומביה". לאחר מכן חזר לוולט דיסני, אך לא בתור מאייר, אלא כמנהל הראשי של המחלקה.

הוא נקרא האנימטור הכי מהיר בהוליווד, משום שיכול לצייר יותר מ-700 ציורים ביום. למשל, תוך שבועיים סיים לייצר את הדמות האייקונית של מיקי מאוס.

בשנת 1960 זכה אייוורקס בפרס אוסקר מיוחד על המצאת מצלמה מיוחדת שצילמה סרטים בצורה אטרקטיבית ומשוכללת.

בסוף חייו עבד עם במאים מפורסמים וגדולים, אחד מהם היה אלפרד היצ'קוק. בשנה השנייה לעבודתו עם היצ'קוק זכה בפעם השנייה באוסקר על יצירת האפקטים המיוחדים לסרט "הציפורים". 

אייוורקס נפטר בגיל 70 בקליפורניה. ילדיו ונכדיו המשיכו את מורשתו ועבדו גם בחברת וולט דיסני.

== קישורים חיצוניים ==

* 
* [https://www.kan.org.il/Podcast/item.aspx?pid=15607 ״הוליד עכבר״] - סיפורו של אב אייוורקס בפודקאסט [https://www.kan.org.il/podcast/program.aspx?progId=2019 ״מינהר הזמן״], ״כאן״, תאגיד השידור הישראלי
* 

== הערות שוליים ==

קטגוריה:דיסני: אישים
קטגוריה:אנימטורים אמריקאים
קטגוריה:זוכי אוסקר
קטגוריה:אגדות דיסני
קטגוריה:אמריקאים שנולדו ב-1901
קטגוריה:אמריקאים שנפטרו ב-1971
אדגר גסט

אדגר אלברט גסט (באנגלית: Edgar Albert Guest; 20 באוגוסט 1881 - 5 באוגוסט 1959) היה משורר ושדרן רדיו אמריקאי ממוצא אנגלי, שזכה לפופולריות במחצית הראשונה של המאה ה-20 ונתפס כ"משורר העם"<ref></ref><ref></ref>.

==ביוגרפיה==
נולד בברמינגהאם, אנגליה לאדווין וג'וליה וויין גסט. היגר לארצות הברית עם משפחתו בגיל 10. המשפחה התגוררה בדטרויט, מישיגן. בגיל 12 החל לעזור בפרנסת המשפחה לאחר שעות הלימודים בבית הספר, ועבד ב-"Detroit Free Press" בעבודות זוטרות ובהמשך ככתב משטרה<ref></ref>. אביו מת בהיותו בן 17, אז נשר מבית הספר והמשיך לעבוד בעיתון במשרה מלאה.

גסט פרסם את השיר הראשון שלו ב-11 בדצמבר 1898. ב-1904 החל לפרסם בעיתונו טור שבועי בשם "Chaff". בהמשך פרסם טור יומי של שירה בשם "Breakfast Table Chat" שהופץ במסגרת כ-300 עיתונים ברחבי ארצות הברית.

גסט הפך בהדרגה למשורר פופולרי בארצות הברית. שיריו נחשבו סנטימנטליים ואופטימיים. הוא כתב כ-11,000 שירים לאורך חייו. חלקם יצאו במסגרת כ-20 ספרי שירה שפרסם.

הוא נחשב היחיד שקיבל את התואר הרשמי "משורר החצר" (Poet laureate) של מישיגן. בעקבות הפופולריות שלו קיבל גם תוכנית רדיו שבועית משלו, אותה הגיש בשנים 1931–1942. ב-1951 הגיש תוכנית טלוויזיה משלו ברשת NBC, "A Guest in Your Home".

גסט מת ב-1959 בדטרויט.

==קישורים חיצוניים==

* [http://www.poets.org/poet.php/prmPID/731 אדגר גסט], באתר Poets.org 
* [http://www.trivia-library.com/b/biography-of-english-american-poet-edgar-guest-part-1.htm אדגר גסט - חלק ראשון], [http://www.trivia-library.com/b/biography-of-english-american-poet-edgar-guest-part-2.htm חלק שני], באתר Trivia-library 
* 
* 
* 

== הערות שוליים ==

קטגוריה:משוררים אמריקאים
קטגוריה:שדרני רדיו וטלוויזיה אמריקאים
קטגוריה:בעלי טור אמריקאים
קטגוריה:אמריקאים שנולדו ב-1881
קטגוריה:אמריקאים שנפטרו ב-1959
בנו הלאל

בנו הלאל (בערבית: بنو هلال) היו קונפדרציית שבטים בדואים שנדדו במהלך ימי הביניים לצפון אפריקה והשתקעו בה.

==היסטוריה==
שבטי בנו הלאל במקורם מאזורי החג'אז והנג'ד בחצי האי ערב. במאה ה-10 הם לקחו חלק במרד הכושל של הקרמטים נגד בית עבאס, וכתוצאה מכך נאלצו לנדוד לאזור מצרים והתיישבו במצרים העליונה (דרום מצרים). מסע הנדידה של קונפדרציית שבטים גדולה היה בעל השלכות רבות על הדמוגרפיה של הלבנט, וגרם לשבטים אחרים, קטנים יותר, לנדוד כדי לא לעמוד בדרכם. במאה ה-11 בנו הלל נשלחו ממצרים למגרב על ידי השושלת הפאטמית כדי להילחם בזירידים מאזור תוניסיה, שמרדו בפאטמים ונטשו את השיעה. ביחד עם בני הלאל נשלחה גם קונפדרציית שבטים בדואים נוספת, הבנו סלים. נדידתם של בני הלאל ובני סלים למגרב והלחימה לאורך הדרך הטילה חורבן והרס על ארצות האזור. ערים חשובות, כגון קירואן, נחרבו עד יסוד על ידיהם. מוסלמי בן התקופה כתב כך על חורבן קירואן: 
.

הגירתם של בנו הלאל למגרב הייתה בעלת השלכות דמוגרפיות, מדיניות, כלכליות ולשוניות רבות שחלקן הותירו את חותמן עד היום. נדידת בנו הלאל הייתה גל ההגירה המשמעותי ביותר של ערבים למגרב, ולפניו האוכלוסייה של ארצות צפון אפריקה הייתה מורכבת בעיקר מבני הקבוצה האתנית ברברים, תושביה הילידים של צפון אפריקה. הגירתם של הבנו הלאל תרמה לתהליך הערביזציה האתנית והתרבותית של האוכלוסייה הצפון אפריקאית. מבחינה לשונית, הגירתה של אוכלוסייה בדואית גדולה הביאה להשפעות של הדיאלקט הערבי החג'אזי על הדיאלקטים הערביים הצפון-אפריקאים. מבחינה כלכלית ופוליטית, בנו הלאל הצליחו להפיל את השושלת הזירידית, והחורבן שנגרם על ידיהם למערכת החקלאות המקומית הביא רבים באזור לאמץ דרך חיים נוודית או נוודית למחצה. 

סיפור נדידתם של הבנו הלאל נשמר בין השאר במסורת אוראלית הקרויה "תע'יבת בני הלאל" שעברה בין דור לדור והועלתה על הכתב רק בדורות האחרונים. ב-2003 המסורת האוראלית הזו, שיר מחורז ארוך הכולל סיפורים על הנדידה, הוגדרה על ידי אונסק"ו כאחת מ"יצירות המופת האוראליות ולא-מוחשיות של האנושות".

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:חצי האי ערב
קטגוריה:הגירות מחצי האי ערב לצפון אפריקה
קטגוריה:שבטים בדואים
קטגוריה:צפון אפריקה
רוברטו פולק

רוברטו פולק (נולד ב־2 באוגוסט 1955) הוא שחקן ישראלי.

==ביוגרפיה==
פולק נולד בארגנטינה, ועלה לישראל בשנת 1974.

במהלך השנים שיחק פולק במספר סרטים, סדרות טלוויזיה ובהצגות תיאטרון. 

במהלך השנים 1981–1982 גילם דמויות שונות בסדרת הטלוויזיה "ארץ מולדת". 

בשנת 1982 שיחק פולק בסרט הקולנוע "אות קין". 

ב-1993 שיחק בסרטו של אמנון רובינשטיין, הירושה". הוא שיחק גם בסרטו רובינשטיין "אחרי החגים" (1994)

בשנת 1984 שיחק בסרטו של אורי ברבש "מאחורי הסורגים" וגם בסרט ההמשך "מאחורי הסורגים 2" (1992).

בשנת 1986 גילם את תפקיד המאהב בסרט "המאהב", אשר מבוסס על ספרו של אברהם ב. יהושע. 

בשנת 1987 שיחק בסרט הקולנוע "החולמים". 

בשנת 1988 שיחק פולק בסרט הקולנוע "אל עצמי", אשר מבוסס על פי ספרה של גלילה רון־פדר-עמית "אל עצמי". 

בשנת 1991 שיחק בסרט הקולנוע "גמר גביע", לצדם של משה איבגי, שרון אלכסנדר, מאיר סויסה ועוד. באותה השנה גם השתתף בסרט ״מגן אנושי״ בתפקיד באשיר.

בשנת 1993 זכה בפרס רוזנבלום לאמנויות הבמה.

בשנת 1995 השתתף בסרט הקולנוע "שמיכה חשמלית ושמה משה". 

בשנת 2004 גילם את דמותו של "לוקאס" בסרטו של אסי דיין "הבשורה על פי אלוהים". 

בשנת 2005 השתתף בעונה הראשונה של סדרת הנעורים "השמיניה" ששודרה בערוץ הילדים, גילם את רוברטו.

בשנת 2008 הוקרן סרטו של איתן גרין "הכל מתחיל בים", בו גילם פולק את דמותו של "אדוארדו". 

בשנת 2011 הופיע בסדרה הדרמה קומית של ערוץ 2 ״פולישוק״ בתור רופא. 

בשנת 2012 שיחק בסרט "ההתחלפות" וכן השתתף בסדרת הטלוויזיה "המשרד".

פולק השתתף בכמה מחזות בתיאטרון הבימה, בהם: "הדיבוק", "טייבלע והשד שלה", "ביקור הגברת הזקנה", "מוריס שימל", "אדם לא מת סתם", "עת דודים" ו"הבן הטוב".

בשנת 2014 שיחק בסרט הקולנוע "גט - המשפט של ויויאן אמסלם" בבימוים של שלומי ורונית אלקבץ. באותה השנה שיחק בסדרת הדרמה של HOT ״מתים לרגע״ גילם את פרופסור קמשוב.

ביולי 2016 החל לשחק במחזה "סיפור פשוט" שכתב שמואל יוסף עגנון וביימה שיר גולדברג ועלה בתיאטרון הבימה. 

ב-2017 החל להשתתף בהצגות "מיכאל קולהאס" בבימויו של אילן רונן, "תמונתו של דוריאן גריי" על פי אוסקר ויילד ו"שייקספיר מאוהב". 

ב-2018 החל להשתתף בהצגה "עקומים" מאת מרטין שרמן.

בשנת 2020 שיחק בתפקיד אורח בסדרת הטלוויזיה של HOT, קיבוצניקים.

==חיים אישיים==
פולק היה נשוי לאורלי טובלי, גם היא שחקנית. כיום מתגורר בבנימינה.

==קישורים חיצוניים==

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:ישראלים ילידי ארגנטינה
קטגוריה:עולים בשנות ה-1970
קטגוריה:זוכי פרס רוזנבלום
קטגוריה:ישראלים שנולדו ב-1955
מסדר השירות הקיסרי

מסדר השירות הקיסרי (באנגלית: Imperial Service Order או בר"ת: ISO) הוא מסדר של חבר העמים הבריטי. 

המסדר נוסד באוגוסט 1902 והוא נועד לציין שירות ארוך באימפריה הבריטית, 25 שנים בבריטניה, 20 שנים בהודו הבריטית ו-16 שנים בקולוניות אחרות. למסדר זה הייתה דרגה אחת "עמית" והוא לא כלל תואר אבירות, בנוסף ניתן היה להעניק את מדליית השירות הקיסרי (Imperial Service Medal או בר"ת: ISM).

מאז שנת 1993 לא מוענקים יותר חברויות במסדר, אך עם זאת המדליה עדיין מוענקת ובאופן רשמי המסדר עדיין קיים ופעיל.

==תיאור העיטור==
עיטור המסדר: העיטור מורכב בצורת כוכב בעל 8 קודקודים שבראשו הכתר המלכותי הבריטי. במרכז הכוכב מאויר סמל המלך (ראשי התיבות המלכותיים) ובטבעת סביב סמל זה נכתב "עבור שירות נאמן" (For Faithful Service).

המדליה: המדליה כללה תליון מעוגל אשר בצידו הקדמי הופיעה דמותו (בפרופיל) של המלך וסביבו נכתב תוארו. בגלגולה העכשווי של המדליה, מופיעה דמותה של המלכה אליזבת השנייה וסביבה נכתב "אליזבת השנייה, בחסד האלוהים, מלכה, המגנה על האמונה" (.ELIZABETH II DEI GRATIA REGINA F.D). מצדה השני של המדליה מופיעה דמותו של אדם יושב עם שמש שוקעת ברקע (כמי שסיים שירות ציבורי וכעת ראוי למנוחתו), מתחת לדמות נכתב "עבור שירות נאמן".

==קישורים חיצוניים==

* [http://www.ceylonmedals.com/sample_orders.htm אודות המסדר והמדליה] באתר 'סיילון מדלס'.

קטגוריה:מסדרים
קטגוריה:הממלכה המאוחדת: עיטורים
דף נוסחאות

דף נוסחאות (נקרא גם נוסחאון) הוא סיכום מרוכז ומתומצת של נוסחאות בתחום מדעי מסוים, בדרך כלל מדעים מדויקים או הנדסה.

דף הנוסחאות נועד לאפשר גישה מהירה לנוסחאות לפתרון בעיות שונות ובכך מפחית מהצורך לזכור את הנוסחה בעל-פה. דף הנוסחאות הוא עזר לימוד מקובל במדעים מדויקים בבית הספר התיכון, באוניברסיטה ובמכללות. בקורסים רבים, בהם נערכים מבחנים, אסור להיעזר בשום חומר כתוב במבחן למעט דף נוסחאות בן מספר עמודים.

נושאים פופולרים בדפי נוסחאות הם זהויות טריגונומטריות, זהויות אלגבריות, טבלת נגזרות וטבלת אינטגרלים לא מסוימים, התפלגויות בהסתברות ונוסחאות בסטטיסטיקה.

ישנם גם ספרים מרוכזים המכילים דפי נוסחאות רבים וטבלאות נומריות במגוון נושאים בתחום לימוד מסוים, כגון Schaum's Mathematical Handbook of Formulas and Tables של סדרת שאום. כיום ניתן למצוא דפי נוסחאות רבים באינטרנט, כולל בוויקיפדיה.

== בישראל ==
בבחינת הבגרות במתמטיקה ופיזיקה מחולק דף נוסחאות יחד עם הבחינה<ref></ref><ref></ref><ref>[https://meyda.education.gov.il/files/Mazkirut_Pedagogit/phizika/2019/NoschaonPhizika2020Heb.pdf דף נוסחאות לבגרות בפיזיקה] שפורסם על ידי משרד החינוך</ref>. גם בתחילת הפרק הכמותי של הפסיכומטרי נכלל דף נוסחאות שבו יכולים הנבחנים להיעזר במהלך הבחינה<ref>[https://nite.org.il/files/psych/new_psych/quantitive-hebrew.pdf חוברת הדרכה לבחינה הפסיכומטרית] בנושא חשיבה כמותית - מרכז ארצי לבחינות</ref>. דפי נוסחאות רבים נכתבים ונערכים על ידי סטודנטים במהלך לימודיהם ובפרט בזמן החזרה למבחן.

== קישורים חיצוניים ==
* [http://www.hapetek.co.il/formulas.php דפי נוסחאות] באתר "הפתק"

==הערות שוליים==

קטגוריה:למידה
קטגוריה:טכנולוגיות למידה
קטגוריה:הוראת המתמטיקה
קטגוריה:ישראל: בחינות בגרות
אקוונאוט

האקוונאוט ג'וזף שמיד כפי שצולם ב-2007 סמוך למעבדת המחקר התת-ימית "אקווריוס"
אקוונאוט הוא אדם השוהה מתחת למים, וחשוף ללחץ הסביבה זמן מספיק כדי להגיע לאיזון במרכיבים הפנימיים של הגז אותו הוא נושם במערכת הנשימה שלו . דבר זה נעשה בדרך כלל במגורים תת-ימיים לתקופה העולה על 24 שעות רצופות מבלי לעלות אל מעל פני הים. המושג על פי רוב מתייחס למדענים ואקדמאיים. קיימות גם קבוצות של אקוונאוטים צבאיים, בפרט במסגרת חיל הים של ארצות הברית. אקוונאוט מובדל מצוללן בכך שהצוללן מוגבל לרכב תת-ימי, כמו צוללת, אשר שומר את לחץ המים מחוץ לרכב.

המילה אקוונאוט מקורה במילים הלטיניות aqua שמשמעותה מים, ו-nautes שמשמעותה ספן. כמו כן היא אנלוגיה לבנייה של המילה אסטרונאוט.

האקוונאוט הראשון היה רוברט סטנויט אשר חי על גבי צילינדר בעומק 61 מטרים ל-24 שעות בספטמבר 1962 בריביירה הצרפתית. האקונאוט הצבאי ברי קנון נהרג מהרעלת פחמן דו-חמצני במהלך משימת SEALAB III בעת שירותו בחיל הים של ארצות הברית.

==קישורים חיצוניים==

== הערות שוליים ==

קטגוריה:צלילה
קטגוריה:אוקיינוגרפים
בובה של מדינה

בובה של מדינה היא תוכנית סאטירה ישראלית ששודרה בערוץ 10 וספין אוף לתוכנית בובה של לילה שמשודרת בערוץ הספורט. גם בתוכנית זאת מככבות, כנרמז משמה, בובות בנוסח "החרצופים", שמהוות סאטירה על דמויות בולטות שונות מעולם הפוליטיקה בישראל, ובעיקר גם מתחום הטלוויזיה. התוכניות בנויות לפי תבנית קבועה, עם פינות, דמויות ואלמנטים חוזרים והבאת זמרים ואורחים.

== תוכן ==
גם את התוכנית הזאת מגיש אלי בן דוד בתור "שוקו ויצמן".

את הבובות מדבבים מיקו ג'מאל, יובל בינדר וניקי גולדשטיין. בעונה הראשונה היו בעיקר בובות של פוליטיקאים כדוגמת: בנימין נתניהו, אביגדור ליברמן, שלי יחימוביץ', יאיר לפיד, אריה דרעי ואחמד טיבי ומגישי טלוויזיה כדוגמת: מוטי קירשנבאום, ירון לונדון, ליהיא גרינר, אילנה דיין וחנה לסלאו. בעונה השנייה הצטרפו בובות של מפורסמים כדוגמת: אמנון אברמוביץ', רפי גינת, גיל ריבה, רפי רשף, ירון ברלד, רני רהב, ריטה, אייל גולן ורמי פורטיס. כמו בבובה של לילה, חלקה העיקרי מתנהל בפאנל בהנחייתו של "שוקו", בו משתתפות גם הבובות השונות וכן דמויות נוספות בגילומם של קומיקאים קבועים. כמו כן, בפאנל התוכנית משתתף באופן קבוע אורח, שהוא אישיות מתחום הפוליטיקה, ובעונה השנייה מצטרף אמן אורח ששר בליווי "להקת התוכנית" אשר מורכבת מבובות בנוסח שופטי "הכוכב הבא" - ריטה ואייל גולן, ושופט "אקס פקטור ישראל" - רמי פורטיס.

== קישורים חיצוניים ==

* [https://web.archive.org/web/20131028160040/http://10tv.nana10.co.il/Category/?CategoryID=600135 דף התוכנית], באתר ערוץ 10
* 

קטגוריה:ערכים שבהם תבנית אתר רשמי אינה מתאימה להוספה אוטומטית

קטגוריה:תוכניות טלוויזיה ישראליות
קטגוריה:סדרות ספין-אוף ישראליות
קטגוריה:תוכניות מערכונים ישראליות
קטגוריה:תוכניות טלוויזיה סאטיריות ישראליות
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:ערוץ עשר: תוכניות וסדרות
קטגוריה:תוכניות טלוויזיה ישראליות בכיכובן של בובות
באטמן: ארקהם

באטמן: ארקהם היא סדרת משחקי מחשב מז'אנר הרפתקאות-פעולה המפותחת על ידי Rocksteady Studios המבוססת על דמות הקומיקס באטמן מבית DC קומיקס. הסדרה יצאה על גבי פלטפורמות המשחק פלייסטיישן 3, Xbox One, Xbox360, PS4 ו-Microsoft Windows.

במשחקים מגלמים את ברוס ויין, איש תעשייה מיליארדר, שבעת הצורך לובש על עצמו את חליפת העטלף ומתפקד כלוחם בפשע וגיבור-העל באטמן. לבאטמן אמנם אין כוחות על, אך הוא לוחם נינג'ה ובעל מיומנויות לחימה וחמקנות משופרות, חליפה משוריינת, כלי תחבורה ייעודיים ומתקדמים, ומגוון גאדג'טים שבהם הוא משתמש (בהם רובה חבלים, באטראנגים ופצצות עשן). במהלך המשחק מגיעים למצבים בהם באטמן נלחם מול אויביו המוכרים כמו הג'וקר, המסיכה השחורה, ראס-אל-גול, הדחליל, הפינגווין, איש החידות, דו-פרצוף, קילר קרוק, פויזן אייבי, הוגו סטריינג', מיסטר פריז, סולומון גרנדי, הארלי קווין, פני חימר, דת'סטרוק, דדשוט ועוד.

הסדרה זכתה להצלחה רבה וקיבלה שבחים רבים - הן מהמבקרים והן מהציבור, וכן זכתה במספר פרסים בתחום משחקי הווידאו.

==המשחקים בסדרה==
# באטמן: ארקהם אסיילום (2009) - במשחק זה באטמן מנסה לעצור את מזימתו של הג'וקר להשתלט על המוסד הפסיכיאטרי ארקהם ולגנוב את הכימיקל הסטרואידי שנקרא "טיטאן" שיהפוך אותו לחזק בעולם עם צבא של מפלצות בעלות כוחו הפיזי של נבל-העל ביין.
# באטמן: ארקהם סיטי (2011) - שיא עימותו של באטמן עם הג'וקר ועם עוד נבלים במקביל, ניסיון לגלות ולעצור את "פרוטוקול עשר", מזימה של פרופסור הוגו סטריינג'. 
# באטמן: ארקהם אוריג'ינס (2013) - פריקוול לשני המשחקים הקודמים, שבהם רואים את באטמן בשנותיו הראשונות בפעולה, ובניסיונו לעצור את המסיכה השחורה, שהוציא חוזה על איש העטלף ואסף שמונה מתנקשים מהטובים בעולם.
# באטמן: ארקהם נייט (2015) - המשחק המסיים של טרילוגיית המשחקים בציר הזמן. במשחק זה, הדחליל משתלט על העיר ומאיים להרוס אותה עם גז הפחד שלו ובנוסף, מוצגת דמות נבל חדשה לעולם של באטמן, הארקהם נייט.

==קישורים חיצוניים==

קטגוריה:באטמן
קטגוריה:באטמן: משחקי וידאו
קטגוריה:משחקי פעולה-הרפתקאות
גן בעברית

הבריכה האקולוגית ופרחי המים
גן בעברית הוא פארק עירוני וגן ציבורי בראשון לציון שבישראל. הגן ממוקם בקצה הצפון-מזרחי של העיר, סמוך למחנה צריפין וליד שכונת רביבים. הגן הוקם ב-2013 ונחנך ב-14 באוקטובר 2013 על ידי ראש העיר דוב צור.

== תיאור ==

גן בעברית הוא פארק עירוני רחב-ידיים וגן נושא המבוסס על השפה העברית, שחודשה ופותחה באופן ניכר בראשון לציון על ידי אליעזר בן-יהודה וסגל המורים של בית ספר חביב. שטח הגן כ-68 דונם.

הפארק כולל מדשאות, מתקני שעשוע לילדים (רובם מקורים בסככה), מתקני כושר, מזרקות, סככות, שבילי אופניים, שבילי החלקה אתגריים ובריכה אקולוגית גדולה ובה צמחי מים, נימפאות ודגים. באזור המדשאות והשבילים נטועים עצי דקל. בחלק המזרחי של הפארק עצי אקליפטוס המספקים צל ואזור המיועד לפיקניקים. בגן מספר מבנים שנשארו מהמחנה הצבאי, בהם מספר ביתנים וצריפים וכן מספר האנגרים וסככות ששולבו בעיצוב הגן.

לצד זה כולל הגן מתקנים מיוחדים המוקדשים לשפה העברית: מזרקות עם אותיות בעברית, סככות שעליהן פתחים בדמות שירים של משוררים עבריים ידועים דוגמת רחל המשוררת, נתן זך, יורם טהר-לב ועוד - והן יוצרות צל של השירים על המדרכה, "גבעת אלפון" - גבעה עם אותיות שעליהן אפשר לטפס ואז לרדת במגלשה, מתקן עם קוביות מסתובבות המאפשר ליצור צירופי מילים ומשפטים, לוח קלאס המורכב מאותיות ומאפשר לילדים להרכיב מילים, קיר קשקוש ובו לוח וגיר, מבוך שבו ההתקדמות נעשית באמצעות השלמת משפטים וניבים בעברית וכן שדרה עם צמחים לפי סדר האלפבית.

בצפון הגן מגרשי ספורט למשחקי כדור, אך אלו סגורים עד להעתקת קו מתח גבוה שעובר מעליהם. לצד הגן ישנה חניה לכלי רכב בתשלום.

== היסטוריה ==

הגן הוקם ביוזמת ראש העיר דוב צור במסגרת תוכנית פיתוח של מזרח העיר. את הגן תכנן משרד אדריכלי הנוף ברוידא-מעוז. הגן הוקם על שטח של 68 דונם שפינה צה"ל והיה שייך בעבר למחנה הצבאי צריפין. חלק מהסככות של המחנה, שבהן חנו כלי רכב, הושארו בפארק. עלות הקמת הפארק נאמדה ב-35 מיליון שקלים חדשים. הפארק נחנך ב-14 באוקטובר 2013, אף על פי שלא הושלם עד הסוף. באותו שבוע הומלץ הפארק על ידי דובי זכאי מעיתון מעריב וזכה למבקרים רבים. באמצע דצמבר נהרסו מספר מתקנים בגן כתוצאה מהסופה במזרח התיכון (2013). בעקבות בדיקות קרינה שהתבצעו בגן בראשית 2014 נסגרו מגרשי הספורט שבחלקו הצפוני, והם צפויים להיפתח מחדש רק לאחר שיועתק קו המתח הגבוה שעובר מעליהם.

== גלריה ==

<gallery mode=packed>
קובץ:GanBeIvrit2013Rishon 0036a.jpg|הבריכה האקולוגית
File:Gan BeIvrit 03.jpg|גבעת אלפון
File:Gan BeIvrit 15.jpg|סככות שירים אור וצל
File:Gan BeIvrit 05.jpg|לוח השרבוטים
File:PikiWiki Israel 44914 Park in Hebrew in Rishon Lezion.JPG|גן בעברית במהופך, מקבל משמעות כשהאותיות משתקפות במים
</gallery>

== ראו גם ==
שולחן תפזורת אותיות
* גן המושבה
* גן המוזיקה

==לקריאה נוספת==
*

== קישורים חיצוניים ==

* [https://web.archive.org/web/20150924091316/http://www.rishonlezion.muni.il/Articals/Pages/gan_beiivrit.aspx?highLightText שני פארקים חדשים ומיוחדים: גן בעברית וגן המוזיקה], באתר עיריית ראשון לציון
* 
* [http://www.flickr.com/photos/zachievenor/sets/72157636938015513/ תמונות מגן בעברית] בפליקר 
* [https://web.archive.org/web/20131106052500/http://www.bm-landscape.co.il/mapcat.asp?catid=4&subcatid=56 גן בעברית] באתר ברוידא-מעוז אדריכלות נוף, מתכנני הגן

==הערות שוליים==

קטגוריה:ראשון לציון: גנים ופארקים
קטגוריה:עברית
המגדל הגאה

המגדל הגאה: דיוקן העולם לפני מלחמת העולם הראשונה, 1890–1914, הוא ספר מאת ההיסטוריונית ברברה טוכמן שראה אור בשנת 1966. בספר מנסה טוכמן להציג תמונה רחבה וכוללת של העולם המערבי בשני העשורים שקדמו למלחמת העולם הראשונה. תקופה זו זכתה לכינוי Fin de siècle (מצרפתית- "קץ המאה") והיא מייצגת את השקיעה שאליה נכנס העולם המערבי לאחר תקופת השגשוג של הבל אפוק. הספר הוא אוסף של מאמרים שפורסמו בכתבי עת שונים החל משנת 1960, וכל אחד מהם עוסק במדינה אחרת. שניים מפרקי הספר עוסקים בתופעות שחצו את הגבולות המדיניים - הסוציאליזם והאנרכיזם.

שמו של הספר לקוח מתוך קטע של אדגר אלן פו: . כוונתה של טוכמן לרמוז בשורות אלו על מצבה של אירופה בשלהי המאה ה-19, שאותו היא מתארת כמגדל גאה ש"התפוצץ במשבר סופני" עם פרוץ מלחמת העולם הראשונה.

==רשימת הפרקים==
* בני האצולה, אנגליה 1895–1902 ו-העברת השלטון, אנגליה 1902–1911: שני פרקים אלו עוסקים בממשלת אנגליה ובמאבקים בין שתי מפלגות השלטון – המפלגה הוויגית והמפלגה הטורית. 
* ההלכה והמעשה, האנרכיסטים 1890–1914: מתאר את ההגות והמחאה של התנועות האנרכיסטיות שפעלו ברחבי אירופה וסוקר רצף של התנקשויות אנרכיסטיות במלכים, נשיאים ונסיכים שהתרחשו בשנים אלו. 
*סופו של חלום, ארצות הברית 1890–1902: עוסק במאבקים הפנימיים שהתחוללו בארצות הברית בנוגע למדיניות האימפריאליזם ולסיפוחה של הוואי, ועליית הצי האמריקאי.
* הבו לי קרב, צרפת 1894–1899: מוקדש לפרשת דרייפוס שהסעירה את צרפת במשך חמש שנים.
* המתופף העיקש, האג 1899 ו-1907: עוסק בניסיונות הבינלאומיים להאט את מרוץ החימוש ובוועידות הבינלאומיות שהתאספו בהאג ובהם נחתמו אמנות האג.
* הנירוניזם הוא באויר, גרמניה 1890–1914: מתאר את חיי המוזיקה והתרבות השוקקים בגרמניה. מתמקד בדמותו של המלחין ריכרד שטראוס והפילוסופיה של פרידריך ניטשה. 
*מותו של ז'ורס, הסוציאליסטים 1890–1914: הפרק האחרון סוקר את פעילותו של האינטרנציונל השני של הפועלים שהוקם ב-1889 ושל האיגודים הסוציאליסטים שקמו בעקבותיו. מתמקד בדמותו של ז'אן ז'ורס והשפעת רציחתו.

== ראו גם ==
* "העולם של אתמול"
* Fin de siècle
==לקריאה נוספת==
* ברברה טוכמן, המגדל הגאה: דיוקן העולם לפני מלחמת העולם הראשונה, 1890–1914, תרגום: עמי שמיר, תל אביב: דביר, תשנ"ט, 1998.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:ספרי ברברה טוכמן
קטגוריה:ספרי 1966
קטגוריה:אמנות והגות במפנה המאה העשרים
קטגוריה:ספרי הוצאת דביר
שיטת קסיסקי

שיטת קסיסקי (Kasiski's examination) היא שיטה לפיצוח צפנים רב-אלפביתיים (לדוגמה - צופן ויז'נר) שהומצאה על ידי קצין חי"ר גרמני, מפענח צפנים וארכאולוג בשם פרדריך ויליאם קסיסקי. השיטה פורסמה בספר על הצפנה שהוציא לאור קסיסקי בשנת 1863.

==הסבר השיטה לפענוח הצופן==
שלבים לחישוב אורך המפתח (KEY) שבו השתמשו להצפנת המסר/הטקסט:

===שלב א'===
מעבר על הצופן וחיפוש בו חזרות של מחרוזות תווים. החזרות צריכות להיות מעל לשלושה תווים (בכל מחרוזת) כדי שיהיה פיענוח מוצלח בהכרח. רישום המרחק בין תחילת מחרוזת חוזרות בצופן (מספר התווים בין תחילת כל מחרוזת שחוזרת בצופן). 
המרחקים הללו הם מכפלות של אורך המפתח של הצופן.
כיוון שאם מחרוזת חוזרת על עצמה, קרוב לוודאי שהמסר/טקסט המקור חזר על עצמו, ולא רק זה גם המפתח הצפין את החזרה באותה צורה (כל אות הוסטה באותה צורה), ומפה נובע שהמרחק בין שתי המחרוזות הוא מכפלה של המפתח, שאמור להתחיל בהצפנה השנייה היכן שהתחיל בהצפנה הראשונה.
דוגמה:
המילה החוזרת על עצמה ABC:
ABCXSGDGSDGABC
01234567890123
המרחק בין שתי המילים החוזרות בטקסט הוא 10.

===שלב ב'===
מציאת המחלק הגדול ביותר (GCD) בין כל המרחקים שמצאנו בשלב א'. כיוון שכל המרחקים הם מכפלה באותו מפתח, כאשר נמצא את המחלק הגדול ביותר נמצא את אורך המפתח.

הערה - ישנם מרחקים שאינם נכונים, מכיוון שהמילה חזרה על עצמה לא מכיוון שהיא זהה, אלא בגלל מקריות של הטקסט. ולכן אם ישנה תוצאה שאינה מתאימה לשאר התוצאות שמצאנו נתעלם ממנה (למשל אם ל-10 תוצאות שמצאנו יש מחלק גדול = 7, ולתוצאה ה-11 אין כזה מחלק --> נתעלם ממנה).
בנוסף אם המפתח גדול דיו רוב הסיכויים שהמרחק יהיה מכפלה של המפתח (הסתברות למקריות קטנה).
===שלב ג===
נבנה טבלה עם K עמודות (K=אורך המפתח) - נכניס לכל עמודה את האות בצופן במקום המתאים שלה לפי אורך המפתח. למשל האות הראשונה בצופן תהיה בעמודה הראשונה, השנייה בעמודה השנייה עד לעמודה ה-K ואת האות ה-K+1 לעמודה ה-1 שוב. וכך הלאה עבור על אותיות הצופן.
בסיום - כל עמודה הוצפנה בעזרת התמרה מונו-אלפביתית - ונפענח את ההצפנה של כל עמודה לפי אנליזה של תדירות האותיות בשפה. ההצפנה תהיה נכונה לגבי כל העמודות, כלומר אם האות e הוצפנה בעמודה 1 לפי אות s, היא תוצפן כך גם בשאר העמודות בטבלה.

===שלב ד'===
על ידי פיענוח הצופן - ניתן למצוא את המפתח שבו השתמשו להצפנה. או ניתן גם לנחש את המפתח במהלך הפיענוח.

===שלב ה'===
ברגע שהמפתח התגלה - ניתן להשתמש בידע זה כדי לפענח הודעות חדשות שהוצפנו באותה שיטה.

==שיטה נוספת==
שיטה דומה למציאת אורך המפתח של קסיסקי:
א'- משתמשים בעותק זהה של הצופן. שמים הודעת צופן אחת על העותק, ומזיזים את העותק הזזה אחת כל פעם. כאשר בכל פעם סופרים את מספר ההתאמות בין שתי ההודעות, כלומר כמות הפעמים שהאותיות זהות אחת מעל השנייה.

הכמות (coincidence) של התאמות היא הכי גדולה כאשר ההזזה של העותק שלמטה היא במכפלת אורך המפתח. כיוון שהאותיות הסמוכות (בין שני העותקים) הן זהות בגלל השימוש באותו צופן הצפנה.

ההמשך כמו מקודם - פיענוח המפתח באותה צורה (חלוקה לעמודות)

קטגוריה:קריפטוגרפיה
קטגוריה:הצפנה
ועדת העשור

ועדת העשור - היחידה למדליונים ומטבעות
ועדת העשור - מפתחון
ועדת העשור - סיכה
מדליית השחרור, נחושת 61 מ"מ
ועדת העשור הייתה כינוייה של ועדה ממשלתית שהוקמה לקראת חגיגות העשור למדינת ישראל, ושמה המלא הוועדה העולמית לאירועי שנת העשור.

עם כניסתה של מדינת ישראל לשנתה התשיעית הוחלט ששנת העצמאות העשירית, 1958, תצוין באופן חגיגי במיוחד, בשיתוף יהדות התפוצות ותשמש בין השאר, כמנוף להעלאת קרנה של המדינה הצעירה בקרב האומות בכלל והקהילות היהודיות בפרט. חגיגות העשור נתפסו גם כהזדמנות להגביר את תחושת השותפות ואת הגאווה במדינה, בפרט עבור עולים חדשים.

לצורך מימוש ההחלטה מינה ראש הממשלה דוד בן-גוריון, את ועדת העשור. לראשות הוועדה מונה מאיר וייסגל ולצידו את טדי קולק (מנכ"ל משרד ראש הממשלה) ומאיר דה שליט (סמנכ"ל במשרד ראש הממשלה והממונה על פעולות החוץ של ועדת העשור העולמית). אורה הרצוג שימשה מזכ"לית הוועדה. רוברט גרי התמנה למנהל המחלקה ליחסי ציבור של ועדת העשור. הוועדה הייתה ועדת היגוי וגוף שאיגד ועדות מקומיות ברחבי הארץ ובמספר ארצות באירופה ואמריקה. בשיא פעילותה העסיקה הוועדה מאות עובדים ומתנדבים.

ועדת העשור החלה בפעולתה ביולי 1957, וסיימה את פעולותיה במאי 1959. פעולותיה כללו פעילויות שונות לעידוד התיירות, הבאת אמנים מחו"ל לרבות תזמורות, הופעות בלט ואופרה, ומגוון פעולות הסברה ברחבי העולם.

אגף האירועים בוועדה, בראשות אהרן צבי פרופס, ארגן תערוכות של ציירים ופסלים יהודים מכל העולם ובנוסף יזם הקמת ועדות תרבות מקומיות לשם מימוש התוכניות השונות בתחום האמנות הפלסטית. במסגרת זאת גם נטלה ועדת העשור חסות על "תערוכת העשור".

אורגנו קבוצות של עולים חדשים ליצירת והצגת אמנות אותנטית, כל עדה ומאפייניה התרבותיים, במסגרת "תערוכת התחביב" שמתקיימת מאז מדי שנה.

חידון התנ"ך הפך למסורת מאז הוחל בו במסגרת חגיגות העשור למדינת ישראל.

את שבוע הספר העברי במתכונתו הנוכחית יזם וערך לראשונה המשורר והסופר שלמה טנאי במסגרת ועדת העשור להקמת המדינה.

למעשה, ועדת העשור הייתה מעורבת ברוב האירועים הציבוריים והממשלתיים שהתרחשו בשנה זו, בין במימון ובין ביזום או פיקוח.

במסגרת פעולותיה גם הוכרז על הקמת מחלקה להנפקת מדליות (מדליונים) לציון שנת העשור. מחלקה זו הייתה למעשה חלק ממשרד ראש הממשלה וקבלה את הנחיותיה מועדת העשור. במסגרת זו הונפקו מספר מדליות עד להפיכת המחלקה לחברה הממשלתית בשנת 1961. מכירת המדליות על ידי ועדת העשור הניבה סכומים נאים עד כדי השפעה דרמטית על תקציב הוועדה.

מבין המדליות שהונפקו נציין את המדליה הראשונה "ישראל המשוחררת" שבעיצובה נעשה שימוש במוטיבים שהופיעו ע"ג המטבע הרומי "יהודה השבויה" שנופקה לציון כיבוש ירושלים וחורבן הבית.

במהלך הכנותיה של הוועדה לשנת העשור, עוררו פעילויותיה ותוכניותיה גם ביקורת, כפי שתיאר זאת וויסגל בראיון שנערך בתקופת עבודת ההיערכות: : . וייסגל טען עוד כי אין מבינים את החשיבות והמשמעות של רעיון חגיגות העשור וכי בכוונתו לשתף את כלל האזרחים והארגונים בחגיגות, אם כמשתתפים ואם כצופים.

ב-15 במאי 1959 התפרסמה בעיתון דבר הידיעה על סיום פעילותה של ועדת העשור.

==קישורים חיצוניים==
*[https://web.archive.org/web/20160303194210/http://www.archives.gov.il/ArchiveGov/ArchiveNavigation.aspx?ID=62.0.1 סדרה: הנהלת ועדת העשור] בארכיון המדינה
*[https://web.archive.org/web/20160303194527/http://www.archives.gov.il/ArchiveGov/ArchiveNavigation.aspx?ID=62.0 תת-חטיבה: ועדת העשור] הארכיון המדינה

==הערות שוליים==

קטגוריה:חגיגות העשור למדינת ישראל
קטגוריה:ישראל: ועדות ציבוריות
פרידריך פרום

פרידריך פרום (בגרמנית: Friedrich Fromm; 8 באוקטובר 1888 – 12 במרץ 1945) היה גנרל-אוברסט ב. הוצא להורג בגלל השתתפותו ב"קשר העשרים ביולי".

==ביוגרפיה==
===קריירה מוקדמת===
פרום נולד בברלין ב-18 באוקטובר 1888. במלחמת העולם הראשונה היה קצין ביחידת תותחנים בדרגת האופטמן ועוטר בצלב הברזל דרגה 1 ו-2.

לאחר המלחמה נשאר כקצין קבע ברייכסווהר ועלה בדרגות בחיל התותחנים עד לאוברסט. עם עליית הנאצים לשלטון עבר למפקדת ה-OKH. ב-20 באפריל 1939 עלה לדרגת גנרל חיל התותחנים.

===מלחמת העולם השנייה===
ב-31 באוגוסט 1939 מונה לתפקיד מפקד "צבא התחלופה" (Ersatzheeres) שמטרתו שמירת הסדר במקרה של מהומות או מרד של גורמים חתרניים (מבצע ולקיריה) וכן לספק כוח אדם ליחידות הלוחמות המידלדלות.

לאחר הניצחון במערכה על צרפת הועלה לדרגת גנרל-אוברסט ועוטר בצלב האבירים של צלב הברזל.

===קשר העשרים ביולי===
סגנו של פרום היה הגנרל פרידריך אולבריכט שהיה מקורב לחבר הקצינים שבקשו להתנקש בהיטלר. בספטמבר 1943 הצטרף קלאוס שנק פון שטאופנברג בתור קצין המטה של פרום. פרום ידע על פעילות זאת אבל לא נקט בשום פעולה יזומה לפני שתהיה הזדמנות נאותה לכך.

לפרום יועד תפקיד מרכזי בקשר כי רק הוא בתור מפקד חיל המילואים, יכול היה להפעיל את פעולת וולקירה. עוד לפני שהגיע שטאופנברג לברלין, התקשר פרום עם וילהלם קייטל כדי לברר את השמועות על ניסיון ההתנקשות. קייטל אישר זאת והוסיף כי היטלר נפצע קל בלבד.

מרגע זה עשה פרום הכל כדי לטשטש את הקשר שלו לקושרים. כאשר הגיע שטאופנברג ושאר הקושרים למפקדה של פרום בבנדלרבלוק, הוא סירב לשתף פעולה והושם במעצר.

כאשר התברר שהקשר נכשל, החליטו לפעול קצינים ממטהו של אולבריכט שראו להיכן מתפתחת המרידה וחששו שייתלו כבוגדים ועצרו את שטאופנברג וחבריו. פרום הצליח לברוח ממעצרו, נכנס ללשכתו באקדח שלוף והודיע לעצורים שמעתה יתייחס אליהם כמו שהם התייחסו אליו.

הוא החליט להראות את עצמו כפועל נגד המרידה ובאותה הזדמנות להיפטר מראשי המרד שהיו עלולים להסגיר אותו. את הגנרל לודוויג בק אילץ להתאבד ואת שטאופנברג, ורנר פון האפטן, פרידריך אולבריכט ואלברכט מרץ פון קירנהיים, דן למוות. הם הוצאו להורג ביריה.

===מאסר והוצאה להורג===
פעולתו של פרום נגד המורדים לא הועילה. עוד באותו לילה העיר לו יוזף גבלס כי "הוא מיהר לסלק עדים היכולים לעמוד בדרכו".

הוא נאסר ב-21 ביולי 1944 והימלר נטל את תפקידו כמפקד צבא המילואים ("צבא המולדת"). ב-14 בספטמבר 1944 גורש מהצבא והועמד לדין כאזרח בבית הדין העממי ב-7 במרץ 1945. היות שבית הדין התקשה להוכיח את הקשר שלו למרד הוא הואשם בהתנהגות פחדנית לנוכח האויב ונידון למוות. עיטוריו הוסרו והוא הוצא להורג ביריה ב-12 במרץ 1945.

==לקריאה נוספת==
*ויליאם שיירר, עלייתו ונפילתו של הרייך השלישי, הוצאת שוקן, 1962

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:חיילי הרייכסווהר
קטגוריה:קושרי קשר ה-20 ביולי
קטגוריה:מתנגדים לנאצים שהוצאו להורג
קטגוריה:גרמנים שנהרגו במלחמת העולם השנייה
קטגוריה:מעוטרי צלב הברזל
קטגוריה:גנרלים בוורמאכט
קטגוריה:מעוטרי צלב האבירים
קטגוריה:אנשי צבא גרמנים במלחמת העולם הראשונה

קטגוריה:גרמנים שנולדו ב-1888
קטגוריה:גרמנים שנפטרו ב-1945
לוי פסבקין

לוי פסבקין (נולד ב-12 באפריל 1939) הוא אתלט-עבר ישראלי. אלוף ישראל בריצת 100 מטר ובריצת 200 מטר ושיאן ישראל בריצת 100 מטר. ייצג את ישראל באולימפיאדה (טוקיו 1964). בשנת 2001 זכה בעיטור מכבי ישראל.

== ביוגרפיה ==
פסבקין למד בית הספר העממי החיל. המורה לחינוך גופני ומאמן האתלטיקה מנחם קורמן הבחין בכישרונו בריצות קצרות והחל לאמנו באגודת מכבי תל אביב. בהמשך עבר להתאמן בהדרכתו של אברהם גרין, מאמן לאומי דאז. 

===1962===
באליפות ישראל שנערכה במכון וינגייט בסוף יוני 1962 זכה במדליית ארד, בריצת 100 מטר בתוצאה של 10.9 שניות, אחרי הרי קנה מהפועל ראשון לציון (10.8 שניות) ועמוס גרודז'ינובסקי ממכבי תל אביב (10.8 שניות)

===1963===
בתחרות שנערכה באצטדיון המכביה בתל אביב בפברואר 1963 זכה פסבקין במדליית זהב בריצת 100 מטר בתוצאה של 10.8 שניות. בתחרות שנערכה בתל אביב במאי אותה שנה הוא הישווה את השיא הישראלי של דוד טבק בריצת 100 מטר בתוצאה של 10.6 שניות.

===1964===
באליפות ישראל שנערכה בשנת 1964 זכה בשתי מדליות זהב, בריצת 100 מטר בתוצאה של 10.8 שניות ובריצת 200 מטר בתוצאה של 22.4 שניות. בתחרות שנערכה בליון שבצרפת בסוף אוגוסט הוא ניצח בריצת 100 מטר בתוצאה של 10.7 שניות. שבועיים לאחר מכן, בתחרות שנערכה באצטדיון המכביה בתל אביב בספטמבר אותה שנה הוא קבע בריצת 100 מטר תוצאה של 10.6 שניות.
====אולימפיאדה====
באולימפיאדת טוקיו (1964) סיים פסבקין במקום 63 בריצת 100 מטר בתוצאה של 11.1 שניות.

===1967===
באליפות ישראל שנערכה באצטדיון האוניברסיטה בירושלים בשנת 1967 זכה במדליית זהב בריצת 100 מטר בתוצאה של 11.2 שניות.

===1968===
באליפות ישראל שנערכה באצטדיון רמת גן ברמת גן בסוף יוני 1968 זכה במדליית כסף בריצת 100 מטר בתוצאה של 10.9 שניות, אחרי משה פרידמן מהפועל עמק חפר (10.7 שניות).

===לאחר הפרישה===
לאחר פרישתו, פעל פסבקין במחלקת האתלטיקה של מכבי תל אביב, ובהמשך, התמנה לסגן יושב ראש איגוד האתלטיקה. בתפקיד זה, פעל קבות לאיתורם ולהעלאתם של אתלטים בכירים יהודים לארץ. בין אלה: אלכס אברבוך, חנה מיננקו וקונסטנטין מטוסביץ'.

== שיאים אישיים ==
* ריצת 100 מטר: 10.6 שניות (1963) שיא ישראלי בעבר. בתחרות שהתקיימה ביוגוסלביה בספטמבר 1964, קבע פסבקין ,בעזרת רוח גבית מעל המותר, תוצאה של 10.4 שניות.<ref></ref>

==קישורים חיצוניים==

* [http://www.gbrathletics.com/nc/isr.htm אלופי ואלופות ישראל באתלטיקה] באתר gbrathletics 

==הערות שוליים==

קטגוריה:אלופי ישראל בריצה
קטגוריה:משתתפים ישראלים באולימפיאדת טוקיו (1964)
קטגוריה:ישראלים שנולדו ב-1939
פלפל גורג'י

פִלפֶל גוּרג'י (בערבית: فل فل كــرجـــي; 1935–1983) היה זמר ומלחין יהודי עיראקי-ישראלי, הנחשב לאחד מגדולי המוזיקה העיראקית במחצית השנייה של המאה ה-20.

== קורות חיים ==
גורג'י נולד בתחילת שנות ה-30 בבגדאד לאבו אלפאצ'ה, בן למשפחת סוחרים שהייתה פעילה בשוק העתיק "סוק חנון". בילדותו נודע כבעל קול מיוחד. הוא למד בבית הספר המוסלמי "אל אהלי" ערבית קלאסית ומוזיקה מוסלמית. גורג'י טופח על ידי הזמר חסן חבּכּה וב-1950 התקבל לתחנת הרדיו קול עיראק. הוא הושמע ברדיו במשך תקופה קצרה, אולם לאחר שהתגלתה זהותו היהודית, אביו דאג להבריחו לאיראן. לאחר כחצי שנה עלה לישראל. בישראל עבד בעבודות מזדמנות, אך בלילות הופיע בפני קהל בחאפלות.

בארץ השתלב בקרב מוזיקאים רבים שעלו מעיראק. מוזיקאים אלו המשיכו לפתח בישראל את המוזיקה העיראקית ויצרו תמלילים, לחנים ועיבודים חדשים. פלפל גורג'י לקח בכך חלק מרכזי, הוא כתב והלחין שירי פסטה, עבודייה ומקאמאת בערבית ספרותית ומדוברת. בין השירים המוכרים של גורג'י בקרב קהילת יהודי עיראק הוא "ניסאתני" (שכחת אותי), המספר את סיפורו של יוסף בבית האסורים.

גורג'י נפטר בשנת 1983 בחצר ביתו. בשנת 2001 הוציאה חברת התקליטים "מגדה" אלבום ובו הקלטות שנעשו, בעיקר בשנות השישים, על ידי רשות השידור וכן הקלטות מאוסף פרטי של משפחתו.

== חיים אישיים ==
כשעלה לארץ הגיע למושבה פתח תקווה וגר במעברה, שם הכיר שם את אספרונס ונישא לה. לגורג'י 11 ילדים.

==דיסקוגרפיה==
* להיטי זהב בעיראקית, שני דיסקים, 2006
* The World is Happy, 2003

==קישורים חיצוניים==

* 
* 
* [https://web.archive.org/web/20040227005042/http://magda.co.il/gourgy.html פלפל גורג'י] באתר מגדה

קטגוריה:זמרים יהודים עיראקים
קטגוריה:זמרים ישראלים
קטגוריה:מלחינים יהודים עיראקים
קטגוריה:מלחינים ישראלים
קטגוריה:זמרים השרים בערבית
קטגוריה:עולים בשנות ה-1950

קטגוריה:ישראלים שנולדו ב-1935
קטגוריה:ישראלים שנפטרו ב-1983
אלפרד מנינגס

סר אלפרד ג'יימס מנינגס (באנגלית: Alfred James Munnings; 8 באוקטובר 1878 – 17 ביולי 1959) היה אביר המסדר הוויקטוריאני המלכותי, חבר האקדמיה המלכותית לאמנויות, נודע כאחד מטובי ציירי הסוסים באנגליה וכאויב נחרץ של המודרניזם.

== ביוגרפיה ==

=== נעוריו ===
מנינגס נולד במנדהאם, שבמחוז סאפוק באנגליה. אביו היה טוחן בטחנת מים. בגיל 14 נשלח לנוריץ' כשוליה של מדפיס, מעצב וצייר כרזות פרסום, שם שהה בשש השנים הבאות, ובזמנו הפנוי למד בבית הספר לאמנויות של נוריץ'. עם תום תקופת שולייתו היה לצייר במשרה מלאה. בשנת 1898 איבד את הראייה בעין ימין עקב תאונה, אך הדבר לא פגע בנחישותו לצייר. ב-1899 הוצגו שניים מציוריו בתערוכת הקיץ של האקדמיה המלכותית לאמנויות..

"הסתערות פלוגתו של פלאוורדיו" ציור מאת אלפרד מנינגס, [[1918]]
מנינגס שויך לאסכולת ניולין בציור, ציוריו עסקו בסצנות כפריות וברבים מהם הוצגו סוסים, למשל בעת ציד או רכיבה.

== צייר מלחמה ==
מנינגס התנדב לצבא אך נמצא בלתי כשיר כלוחם. ב-1917, בעת מלחמת העולם הראשונה הועסק בתפקיד אזרחי של משלוח עשרות אלפי סוסים קנדיים לצרפת, ולרוב - אל מותם. מאוחר יותר הוצב באחד ממאגרי הסוסים בחזית המערבית. כישרונו של מנינגס מיצב אותו כ"צייר מלחמה" של חטיבת הפרשים הקנדית, תחת פטרונותו של מקס אייטקן, לקראת סוף המלחמה.

במהלך המלחמה צייר סצנות רבות, בהן דיוקן רכוב של גנרל ג'ק סילי. מנינגס עבד על הקנבסים שלו במרחק כמה קילומטרים מקווי החזית הגרמניים. כשיחידתו של גנרל סילי נאלצה לסגת בחופזה, גילה מנינגס מהי התחושה כשנקלעים תחת אש תותחים..

מנינגס צייר ב-1918 את "הסתערות פלוגתו של פלאוורדיו", הידועה כהסתערות הפרשים הגדולה האחרונה, בקרב מוריול ווד. גורדון פלאוורדיו עוטר לאחר מותו בצלב ויקטוריה על הובלת הרגימנט בתקיפה מוצלחת נגד הכוחות הגרמנים..

גיס היערנות הקנדי הזמין את מנינגס ב-1918 לתור את מחנות העבודה שלהם בצרפת והוא הפיק רישומים וציורים בצבעי מים, ביניהם "סוסי עבודה, מנסרה ביער דרו". תפקיד זה של הסוסים היה קריטי אך לא מדווח מספיק. בפועל, המספוא לסוסים היה המצרך הגדול ביותר שמדינות מסוימות השיטו לחזית..

תערוכת "רשומות המלחמה הקנדיות" באקדמיה המלכותית לאחר המלחמה כללה ארבעים וחמישה מציוריו של מנינגס..

==המשך הקריירה ומורשתו==
מנינגס עוטר בתואר אבירות ב-1944. באותה שנה נבחר כנשיא האקדמיה המלכותית לאמנויות. תקופת נשיאותו זכורה בעיקר עקב נאום הפרידה שנשא ב-1949, בו תקף את המודרניזם. לשידור האזינו מיליוני מאזיני רדיו ה-BBC. מנינגס, שהיה כפי הנראה שתוי, טען כי מאטיס, סזאן ופיקאסו השחיתו את האמנות. הוא איזכר כי וינסטון צ'רצ'יל אמר לו פעם: "אלפרד, אם תפגוש את פיקאסו ברחוב, האם תצטרף אלי לבעוט ב... שלו?" ועל כך מנינגס ענה, לדבריו: "כן אדוני, אצטרף אליך."

הוא נפטר באחוזתו בכפר דדהם, אסקס ב-17 ביולי 1959. לאחר מותו הפכה אשתו את האחוזה למוזיאון ליצירותיו. רחוב בדדהם ופאב הכפר קרויים על שמו.

יצירות האמנות של מנינגס פופולריות מאוד בארצות הברית, בממלכה המאוחדת ואף בשאר העולם. במהלך חייו נקנו יצירותיו על ידי עשירי האספנים של תקופתו. הסכום הגבוה ביותר ששולם על יצירה של מנינגס (נכון ל-2007) היה 7,848,000 דולר על ציורו "הנסיך מאר האדום", ציור שמן על קנבס בגודל 60*40 אינץ', שצויר ב-1921, ומחירו הוערך בין 4 ל-6 מיליון דולר. מחיר זה עולה בהרבה על שיא המכירה הקודם שלו - $4,292,500, שהושג בכריסטי'ס בדצמבר 1999.

==קישורים חיצוניים==

* 

==הערות שוליים==

קטגוריה:ציירים בריטים
קטגוריה:אמני מלחמה בריטים
קטגוריה:בריטים שנולדו ב-1878
קטגוריה:בריטים שנפטרו ב-1959